"לא תסור מן הדבר אשר יגידו לך ימין ושמאל"

מפרש רש"י "ימין ושמאל אפילו אומר לך על ימין שהוא שמאל ועל שמאל שהוא ימין וכ"ש כשאומר לך על ימין שהוא ימין ועל שמאל שהוא שמאל"

מקורו בספרי "ימין ושמאל – ואפילו נראין בעינך על שמאל שהוא ימין ועל ימין שהוא שמאל שמע להם"

כשאנו ניגשים להבין את הדברים יש לנו להתמקד בשלושה דברים

.א. צורת לימוד הדרשה – מה היה קשה לחכמים בהבנה הפשוטה שהיא לשמוע לכל חכמים ולא 
     לסור מדבריהם שהצריך את הדרשה?
ב. הקושי הרעיוני העומד מאחורי הדרשה – גם אם הדרשה נצרכת מדיוק הכתוב עדיין ישנו קושי 
    גדול להבין בסברה כיצד יכולה התורה לצוות לשמוע לכל חכמים גם כשברור הדבר שהם 
    טועים ומורים בניגוד לציווי הבורא?
ג. האם באמת זהו ציווי הבורא לשמוע לחכמים גם כשברור שהם טועים? – נשווה את דברי הספרי    
   לדברי הירושלמי וננסה לראות איך ניתן ליישב שני מקורות אלו.

צורת לימוד הדרשה

רבים ממפרשי רש"י ועוד אחרונים כמהר"ם שיף והכלי יקר כולם הולכים בדרך דומה ואומרים שאם רצתה התורה להסתפק בציווי לשמוע לחכמים ללא הדרשה היה צריך המקרא לסמוך את ימין ושמאל ללא תסור ולכתוב לא תסור ימין ושמאל מן הדבר אשר יגידו לך ומפני שכתוב "לא תסור מן הדבר אשר יגידו לך ימין ושמאל" משמע שאפילו שע"פ  האמת אינו ימין ושמאל אתה לא תסור מדבריהם.

הקושי הרעיוני  העומד מאחורי הדרשה

מרחיב דברים בנושא זה בעל ספר החינוך במצווה תצ"ו וז"ל "…משורשי המצווה לפי שדעות בנ"א חלוקין זה מזה לא ישתוו לעולם הרבה דעות בדברים וידע אדון הכול ברוך הוא שאלו תהיה כוונת כתובי התורה מסורה ביד כל אחד ואחד מבני אדם איש איש כפי שכלו יפרש כל אחד מהם דיברי התורה כפי סברתו וירבה המחלוקת בישראל במשמעות המצוות ותעשה התורה ככמה תורות…ע"כ אלוקנו שהוא אדון כל החכמות – השלים תורתנו תורת אמת עם המצווה הזאת שציוונו להתנהג בה על פי הפירוש האמיתי המקבל לחכמינו הקדמונים עליהם השלום, ובכל דור ודור  ג"כ שנשמע אל החכמים הנמצאים שקבלו דבריהם ושתו מים מספריהם, ויגעו כמה יגיעות בימים ובלילות להבין עמק מליהם  ופליאות דעותיהם, ועם ההסכמה הזאת – נכוון אל  דרך האמת בידיעת התורה . וזולת זה, אם נתפתה אחר מחשבותינו ועניות דעתנו לא נצלח לכל. ועל דרך האמת והשבח הגדול בזאת המצווה – אמרו זיכרונם לברכה "לא תסור ממנו ימין ושמאל" אפילו יאמרו לך על ימין שהוא שמאל לא תסור ממצוותם כלומר: שאפילו יהיו הם טועים בדבר אחד מן הדברים אין ראוי לנו לחלוק עליהם, אבל נעשה כטעותם וטוב לסבול טעות אחת ויהיו הכל מסורים תחת דעתם הטובה תמיד ולא שיעשה כל אחד ואחד כפי דעתו, שבזה יהיה חרבן הדת וחילוק לב העם והפסד האומה לגמרי…" 

היוצא מדברי בעל ספר החינוך שכדי למנוע מחלוקות ופילוגים כדי שלא תעשה התורה כשתי תורות (זוהי סכנה שקיימת כשכל אחד יפרש את התורה כפי הבנתו) ציוונו הבורא יתברך שמו לשמוע לכל דברי חכמים שהם עמלים יומם ולילה ויגעים בהבנת התורה (ומסתבר ג"כ שמפאת תפקידם יש להם סיעתה דשמעיה  שיכוונו לאמת) על אף שיתכן שגם הם יטעו וכלשונו "וטוב לסבול טעות אחת ויהיו הכל מסורים תחת דעתם הטובה תמיד ולא שיעשה כל אחד ואחד כפי דעתו"

זהו בעצם כל הרעיון בזקן ממרה שישנו ב"ד הגדול שהוא מכריע בכל המחלוקות ופושט את כל הספקות ואליו חייבים לשמוע כדי שלא תעשה התורה כשתי תורות

וכדברי הרמב"ם בהלכות ממרים פרק א' הלכה ד' "כשהיה ב"ד הגדול קיים לא הייתה מחלוקת בישראל אלא כל דין שנולד בו ספק לאחד מישראל שואל לב"ד שבעירו אם ידעו אמרו לו אם לאו הרי השואל  עם אותו ב"ד או עם שלוחיו עולין לירושלים ושואלין לב"ד שבהר הבית, אם ידעו אמרו לו אם לאו הכל באין לב"ד שעל פתח העזרה  . אם ידעו אמרו להן ואם לאו הכל באין ללשכת הגזית לב"ד הגדול ושואלין אם היה הדבר שנולד בו ספק לכל ידוע אצל ב"ד הגדול, בין מפי הקבלה בין  מפי המידה שדנו בה אומרים מיד. אם לא היה הדבר ברור אצל ב"ד הגדול דנין בו בשעתן ונושאין ונותנים בדבר עד שיסכימו כולן או שיעמדו למניין וילכו אחר הרוב ויאמרו לכל השואלים כך ההלכה והולכין להן. משבטל ב"ד הגדול רבתה מחלוקת בישראל זה מטמא ונותן טעם לדבריו וזה מטהר ונותן טעם לדבריו זה אוסר וזה מתיר"

[בתקופת מהר"י בי רב רבו של הב"י היה ניסיון לחידוש הסמיכה וע"י זה הקמת ב"ד גדול שיכריע בספיקות הרבות ובמחלוקות המרובות,  אולם לא הסתייע הדבר בידם בעיקר מפני שרבים מרבני ירושלים התנגדו לדבר זה]

שיטת הרמב"ן כדברי החינוך שגם כשב"ד טועים מצווה לשמוע להם וכלשונו "וענינו אפילו תחשוב בלבך שהם טועים והדבר פשוט בעינך כאשר אתה יודע בין ימינך לשמאלך תעשה כמצוותם ואל תאמר איך אוכל החלב הגמור הזה או אהרוג האיש הנקי הזה, אבל תאמר כך צווה אותי האדון המצווה על המצוות שאעשה בכל מצוותיו ככל אשר יורוני העומדים לפניו במקום אשר יבחר ועל משמעות דעתם נתן לי התורה אפילו יטעו"
ומוכיח את דבריו – "וזה כעניין רבי יהושע עם ר"ג  ביוה"כ שחל להיות בחשבונו" (משנה בפרק ב' בר"ה ובגמרא  בדף כ"ה. שר"ג גזר על ר' יהושע לבוא אליו ביוה"כ שיחל להיות בחשבונו ובגמרא מסתמכים על הפסוק "אתם" אפילו שוגגים  מזידים ומוטעים) 

[אומנם ניתן לומר שמכאן יש להוכיח רק על מקרה שחז"ל מקיימים את המצווה כלשונה אלא שלא בזמן שנקבע בזה ראינו שניתן להם הסמכות לקבוע את הזמן אבל אין הוכחה מכאן למקרה שישנו לגמרי מתוכן המצווה.]

ספר החינוך מוכיח את דבריו מהמקרה של תנורו של עכנאי (ב"מ נ"ט:) שר"א טיהר וחכמים טימאו שאף לאחר שהוכיח להם שהלכה כמותו ע"י שיצאה בת קול מהשמים שאמרה כמותו לא קיבלו את דבריו. וממשיכה שם הגמרא "אשכחיה רב נתן לאליהו…א"ל מאי עביד  קודשא בריך הוא בההיא  שעתא? א"ל חייך ואמר נצחוני בני"
מבאר החינוך  "כלומר שהיה הקב"ה שמח על שהיו בניו הולכים בדרך התורה ובמצוותה להטות אחרי רבים ומה שאמר ניצחוני בני חלילה להיות ניצחון לפניו ברוך הוא אבל פרוש הדבר על עניין זה שבמחלוקת הזאת שהייתה לרבי אליעזר עם חבריו  - האמת הייתה כר' אליעזר וכדברי הבת קול שהכריע כמותו ואע"פ שהייתה האמת איתו בזה ביתרון פלפולו על חבריו – לא ירדו לסוף דעתו, ולא רצו חבריו להודות לדבריו אפילו אחר בת קול והביאו ראיה מן הדין הקבוע בתורה שצוותנו ללכת אחרי הרבים לעולם בין יאמרו אמת או אפילו טועים ועל זה השיב הבורא ברוך הוא – נצחוני בני  כלומר: אחר שהם נוטים מדרך האמת שר"א הוא היה מכוון בזה אל האמת והם באים עליו מכוח מצוות התורה שציותים לשמוע אל הרוב לעולם א"כ על כל פנים יש להודות להם בפעם הזאת כדבריהם שתהיה האמת נעדרת והרי זה כאילו בעל האמת נצוח" א"כ מוכח ממקרה זה של ר"א וחכמים שיש לשמוע לדעת חכמים אפילו כשהם טועים

                        השוואת הסיפרי לירושלמי



ישובו של בעל תורה תמימה

לשון הספרי – שנראין בעינך זה לא שבאמת ביררת את הספק לעומקו ואתה משוכנע מעבר לכל ספק שב"ד טועים אלא רק שכך נראה לך, בזה אנו סומכים יותר על ב"ד שודאי בררו את הדברים כפי הצורך ויש להם גם את הסיעתא דישמיא אבל במקרה של הירושלמי מדובר בהקשר עם פר העלם דבר של ציבור שהדיין שהיה בדעת מיעוט והוכרע לא  כדעתו  הלך גם הוא ועשה  כדעת הב"ד על אף שהיה משוכנע שהוא צודק במקרה כזה הוא מביא קורבן בפני עצמו כי אסור לו לפסוק כב"ד כשמשוכנע שהם טועים.

ובדומה נראה שסובר גם הרשב"א שכתב בתשובותיו  ח"ב תשובה  שכ"ב "ואפילו אומרין על ימין שהוא שמאל – כלומר אפילו על מה  שיראה בעינך שהוא ימין והם אומרים  שאינה אלא שמאל שמע להם – (משמע דווקא שיראה בעינך אבל כשודאי לך שטועים על תשמע להם)

אם נסכם הרי ראינו עד עכשיו 2 שיטות

א. שיטת בעל התורה תמימה ואולי גם הרשב"א הסוברים שאין מצווה לשמוע לב"ד כשהם 
    טועים והולכים אחריהם כשהאדם לא משוכנע מעבר לכל ספק שהם טועים ולפי זה כמובן אין 
    כל בעיה מחשבתית.

ב. לחינוך ולרמב"ן – מצווה לשמוע לב"ד גם כשטועים וההסבר לכך הוא כדי למנוע מחלוקות מה שנשאר לברר לפי שיטתם הוא כיצד ניתן ליישב את דברי הספרי עם הירושלמי

ישוב הספרי עם הירושלמי  לשיטת הרמב"ן והחינוך

נראה שאם נתבונן ברקע הפרשות שאליהם מתייחסים הספרי והירושלמי ניתן יהיה ליישב את הסתירה. 

הספרי מדבר על זקן ממרה שמורה לאחרים בניגוד לדעת הב"ד כאן הסכנה גדולה מאוד להמשכיות המחלוקת והפילוג בעם ישראל ולכן גם כשיאמרו לך על ימין שהוא שמאל אתה מחויב לשמוע להם וכך להורות לציבור

אבל הירושלמי מדבר על חכם כיצד הוא נוהג לעצמו במקרה כזה שהוא משוכנע שב"ד טועים אסור לו להקל לעצמו רק בגלל שב"ד אמרו כשהוא משוכנע שהם טועים ועל זה נאמר דווקא כשיאמרו לך על ימין ימין

ניתן אולי למצוא סיוע לדבר זה מדברי עקביא בן מהללאל במסכת עדויות פרק ה' משניות ו' , ז' –
"עקביא בן מהללאל העיד 4 דברים אמרו לו עקביא חזור בך מארבעה דברים שהיית אומר ונעשך אב ב"ד לישראל. אמר להן מוטב לי להיקרא שוטה כל ימי ולא להיעשות שעה אחת רשע לפני המקום…"

"בשעת מיתתו אמר לבנו בני חזור בך בארבעה דברים שהיתי אומר. א"ל ולמה לא חזרת בך? א"ל אני שמעתי מפי המרובים והם שמעו מפי המרובים אני עמדתי בשמועתו והם עמדו בשמועתן אבל אתה שמעת מפי היחיד ומפי המרובין מוטב להניח דברי היחיד ולאחוז בדברי המרובין

הרי לנו שעקביא כשהיה משוכנע בצדקתו לא היה מוכן לחזור בו. ואעפ"כ לבנו הורה שילך אחר הרבים כי הנו לעצמו אין לו שכנוע כ"כ גדול בצדקתו שהרי שמע דברי היחיד מול הרבים במקרה זה מוטב לנהוג כרבים ולא כיחיד. 

הקדמתי כבר בתחילה שסוגיה זו סבוכה ביותר במיוחד בגדרים של החיוב לשמוע לדברי חכמים או לא לחלוק עליהם האם זה רק כנגד ב"ד הגדול שבירושלים או שמא גם על הראשונים והאחרונים ? ובכלל כל מי שחוכמתו גדולה משלי האם אני יכול לחלוק עליהם בסברא בלבד ללא הוכחה? (האם ניתן לחלוק ולהבין גמרא אחרת מהם וכ' והדברים עמוקים וזקוקים עוד לשיקול דעת רחב ועוד חזון למועד

"יכול אם יאמרו לך על ימין שהוא שמואל ועל שמואל שהוא ימין תשמע להם ת"ל "ימין ושמאל" כשיאמרו לך על ימין שהוא ימין ועל שמאל שהוא שמאל"  �            ירושלמי הוריות פ"א ה"א  








"ימין ושמאל ואפילו נראין בעינך על שמאל שהוא ימין ועל ימין שהוא שמאל שמע להם" �         ספרי פרשת שופטים 








לכאורה דיברי הירושלמי סותרים את דברי הספרי








